text: Det nye dobbelt togspor mellem Vojens og Vamdrup billigere end ventet
  01 maj 2015 kl. 15.09
  Til august bliver det nye dobbeltspor mellem togstationerne i Vojens og Vamdrup taget i brug. Prisen var oprindeligt sat til 700 millioner kroner, men den ender et sted mellem 500 og 600 millioner kroner.
  Grunden til arbejdet med det dobbelte spor bliver billigere end ventet, er at Banedanmark har skåret på arbejdstimerne på skæve tidspunkter, det skriver JydskeVestkysten fredag.
  Avisen skriver at togkørslen mellem Vojens og Vamdrup hver uge vil være lukket om mandagen og om natten mellem lørdag og søndag.
  Desuden bliver strækningen lukket i 50 timer i Kristi Himmelfartsdags-ferien, og i tre uger fra 13. juli til 3. august, hvor de elektroniske anlæg, der styrer signaler og sporskifter, skal laves færdig samt i weekenden op til ibrugtagningen i august.
  Når der arbejdes på sporet, er der bustransport fra Vojens til Vamdrup.
  Fakta
  Der bliver lagt 18 km nye skinner på strækningen mellem Vojens og Vamdrup(kilde: JydskeVestkysten)
  
  